સામાન્ય રીતે સિંહને ઇજા પહોંચે તો તે પોતાના ઘાવની જીભથી સફાઇ કરી નાખે છે. પરંતુ માથામાં ઇજા થાય ત્યારે સિંહ ઘાવની સફાઇ કરી શકતો ન હોય તેની ઇજા વકરતી જાય છે અને ઘણા કિસ્સામાં તે જીવલેણ સાબિત થાય છે. ત્યારે અહિં ભુરીયા સિંહની હાલત પણ બગડી રહી છે. આ અંગે વન વિભાગના અધિકારીઓને સ્થાનિક લોકો દ્વારા જાણ કરવામાં આવતા તેમની સુચનાના પગલે સ્ટાફ દ્વારા આ સિંહને પકડવા અને સારવાર કરવાનો પ્રયાસ શરૂ કરાયો છે. ક્રાંકચની સીમમાં આ સિવાય અન્ય એક સિંહ પણ બિમાર છે.